Programa de Planejament Territorial
Departament de Política Territorial i Obres Públiques
Av. Josep Tarradellas, 2-6
08029  Barcelona

Sr.                                               , amb DNI núm.                                , alcalde de
                          representant a l’Ajuntament d'aquest municipi,

 EXPOSA:

-Que en l’avantprojecte del Pla Director de l’Empordà hi figura el desdoblament de la carretera N-260 de Besalú a Figueres com una de les infraestructures a realitzar.

-Que fa uns 10 anys es van executar obres de millora en aquest tram i actualment és suficient pel trànsit que hi circula.

-Que el projecte del Ministeri de Foment de fer una autovia de quatre carrils més dos carrils de serveis amb una amplada de 40m i grans rotondes d’entrades i sortides als pobles, veïnats i masos per on passa, produirà danys irreversibles al paisatge.

-Que aquest projecte és contrari a la filosofia de l’avantprojecte del Pla Director de l’Empordà que considera el paisatge com un bé patrimonial a preservar.

-Que tots els Ajuntaments afectats: Besalú, Beuda, Maià de Montcal, Crespià, Cabanelles, Lladó, Navata, Borrassà, Ordis, Vilanant, Avinyonet de Puigventós i Vilafant van presentar en el seu moment al·legacions contra aquest projecte i van signar un manifest, la Declaració de Navata, oposant-se a la construcció d’aquesta autovia.

-Que no hi ha cap argument que justifiqui aquest projecte. No es pot considerar aquest tram itinerari de tràfic internacional ja que amb els canvis efectuats al traçat del Túnel de Bracons (Figueres – Olot – Vic) segons el govern de la  Generalitat de Catalunya aquesta carretera és d’intercomunicació comarcal.

Per tot l’exposat anteriorment,

     PROPOSA:

Que es retiri el projecte de desdoblament de la carretera N-260 de Besalú a Figueres del Pla Director de l’Empordà.